**I Z V J E Š Ć E O R A DU N A Č E L N I K A**

**OPĆINE BEREK**

**za razdoblje rujan - prosinac 2019.**

1. **UVOD**

Sukladno novim zakonskim obvezama, utvrđenih i Statutom Općine Berek („Službeni glasnik Općine Berek“, broj 01/18), načelnik je obvezan dva puta godišnje podnijeti općinskom Vijeću izvješće o svom radu (u daljnjem tekstu: Izvješće). Ovo je treće Izvješće koje podnosim Općinskom vijeću u tekućoj godini.

U prethodnom razdoblju izvješćujem Vas nastavno po oblastima djelovanja općinske uprave.

1. **AKTIVNOSTI OPĆINSKOG NAČELNIKA**

U razdoblju od rujna do prosinca prethodne godine završena su dva projekta: „Adaptacija društvenog doma u Ruškovcu“ i „Rekonstrukcija nerazvrstane ceste u općini Berek“ također u naselju Ruškovac. Radove na društvenom domu u Ruškovcu izvodilo je „Graditeljstvo Rogić d.o.o.“, a radovi su završili 18. studenog. Ukupna vrijednost projekta je 438.287,66 kn, od čega je Ministarstvo regionalnog razvoja i fondova EU sufinanciralo 350.000,00 kn, dok je ostatak financirala Općina Berek. Radovi na rekonstrukciji nerazvrstane ceste u Ruškovcu završili su 05. prosinca. Ovaj projekat financiran je od strane Agencije za plaćanje, a njegova vrijednost je 5.050.000,00 kn. Sada ostaju aktivnosti vezane za ishođenje uporabne dozvole i kontrola od strane Agencije za plaćanje kako bi se utvrdilo da je sve proteklo prema Zakonu te pravilima Agencije.

Angažirano je društvo Euro Consulting d.o.o. iz Varaždina za provedbu javne nabave za Izgradnju kulturnog centra u Općini Berek koji će biti sufinanciran u 100%tnom iznosu od strane Agencije za plaćanja. Javna nabava bi očekivano trebala biti raspisana u proljeće kako bi i sami radovi krenuli čim je prije moguće.

Od ostalih važnih projekta u općini je i kanalizacija u Bereku. Ugovor sa Hrvatskim vodama biti će potpisan u prvom tromjesečju 2020. u ukupnom iznosu od 625.000,00 kn, od čega općina Berek kao Investitor osigurava učešće od 125.000,00 kn.

Nakon trećih izmjena i dopuna Programa raspolaganja poljoprivrednim zemljištem u vlasništvu RH na području Općine Berek, Ministarstvo poljoprivrede je, prema našim saznanjima i komunikaciji sa stručnim suradnikom iz Ministarstva koji radi na kontroli našeg Programa, dalo suglasnost koja treba doći i u pisanom obliku kako bi se moglo krenuti u realizaciju natječaja.

1. **ZAKLJUČAK**

Podneseno Izvješće o radu općinskog načelnika Općine Berek za razdoblje od rujna – prosinca 2019. godine sadrži prikaz poslova i zadataka iz nadležnosti načelnika, izvršnog tijela Općine Berek.

**Općinski načelnik**

Mato Tonković

**KLASA**: 022-06/20-04/01

**URBROJ**: 2123/02-02-20-1

Berek, siječanj 2020.g.